Man sterk aan ná buffel hom gaffelLeon Jacobsz (Foto: Facebook) Leon Jacobsz sterk aan ná ŉ buffel hom Saterdag op ŉ wildsplaas in Wakkerstroom, Mpumalanga, gegaffel het. Danie Jacobsz, Leon se broer, het Sondag aan Maroela Media gesê sy broer wou die buffel verdoof toe die ongeluk gebeur het. Leon is Saterdagaand geopereer. Hulle moes sy lewer na die normale plek terugskuif, omdat dit tydens die voorval deur sy diafragma gedruk is. Volgens Danie het ander boere Leon vinnig na ŉ dokter se spreekkamer gehaas waar paramedici hom gestabiliseer het. Hy is daarna met ‘n helikopter na ŉ gespesialiseerde hospitaal oorgeplaas. “Hy kry baie goeie behandeling,” het Danie gesê. Leon Jacobsz se aankoms by die hospitaal in Johannesburg (Foto: Michiel Jacobsz, Facebook)